มีอะไรกับแฟนเมื่อ 2-3 อาทิตต์ แล้วเกิดถุงยางขาด แต่เเฟนยังไม่เสร็จนะคะ แต่ก็เปลี่ยนแล้วใส่อันใหม่ อาทิตย์นี้หนูตกขาวเป็นสีใสกับสีขาวขุ่น แต่ไม่มีกลิ่นนะคะ อยากรู้ว่าหนูท้องมั้ย แล้วอาการคนท้องอาทิตย์มีอะไรบ้างค่ะ
สวัสดีค่ะ หากในครั้งแรกที่ถุงยางอนามัยแตก ยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็จะไม่มี แต่การใช้ถุงยางอนามัยในครั้งต่อมา หากมีการหลั่งน้ำอสุจิเกิดขึ้น ก็จะมีโอกาสตั้งครรภ์ได้ตั้งแต่ 2%-18%สำหรับอาการตั้งครรภ์นั้น อาการเริ่มแรกสุดที่อาจพบได้ก่อนการขาดประจำเดือน คือ การมีเลือดออกจากช่องคลอด หรือที่เรียกว่า อาการเลือดล้างหน้าเด็กซึ่งจะเกิดขึ้นหลังไข่ถูกปฏิสนธิประมาณ 6-12 วัน โดยจะมีอาการอยู่ประมาณ 1-2 วัน ปริมาณเลือดจะมีเพียงเล็กน้อยและสีจางกว่าเลือดประจำเดือน พบได้ประมาณ 30% ของหญิงตั้งครรภ์หลังจากนั้นคือ อาการขาดประจำเดือน ประมาณ 2 สัปดาห์ต่อมา จึงตามด้วยอาการแพ้ท้อง เช่น คลื่นไส้ วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น อาการคัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้นสำหรับอาการตกขาวใสและขาวขุ่น ไม่มีกลิ่นเหม็น หากไม่มีอาการแสบหรือคันช่องคลอดร่วมด้วย ก็ถือว่าเป็นตกขาวที่ปกติดีค่ะ